รัฐมนตรีประจำสำนักนายกรัฐมนตรี ยืนยันการสูบบุหรี่อาจเป็นสาเหตุของการแพร่ระบาดเชื้อไวรัสโควิด-19
รัฐมนตรีประจำสำนักนายกรัฐมนตรี ยืนยันการสูบบุหรี่อาจเป็นสาเหตุของการแพร่ระบาดเชื้อไวรัสโควิด-19นายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า กรณี social media มีการพูดการสูบบุหรี่อาจเป็นสาเหตุของการแพร่ระบาดเชื้อไวรัสโควิด-19 นั้น ทางกระทรวงสาธารณสุขได้หารือกับสำนักงานคณะกรรมการคุ้มครองผู้บริโภค(สคบ.) ได้รับการยืนยันเป็นความจริง เนื่องจากการสูบบุหรี่ หรือแม้แต่บุหรี่ไฟฟ้า มีการพ่นควันหรือละอองของบุหรี่ออกมา เท่ากับว่าเป็นการแพร่เชื้อ เนื่องจากในควันหรือละออง ประกอบด้วย สารคัดหลั่ง น้ำลาย เสมหะ เสี่ยงทั้งผู้ที่สูบบุหรี่เอง และผู้ที่อยู่ใกล้ชิด และยังทำให้การทำงานของปอดไม่ดี ติดเชื้อง่ายกว่าผู้ที่ไม่ได้สูบ พร้อมกับแนะนำว่าควรสูบบุหรี่ให้น้อยลง หรืองดการสูบไปก่อน